open-index/open-wikipedia-markdown huggingface dataset:
Երկու օվկիանոսների ակվարիում

**Երկու օվկիանոսների ակվարիում** (), Հարավային կիսագնդի խոշորագույն ակվարիումը  (Քեյփթաուն, Հարավաֆրիկյան Հանրապետություն)։ Ակվարիումը տեղակայված է Բարեհուսո հրվանդանից ոչ հեռու, որտեղ միախառնվում են Ատլանտյան և Հնդկական օվկիանոսների ջրերը։ Ակվարիումը գտնվում է Քեյփթաունի «Վիկտորիայի և Ալֆրեդի» (Victoria & Alfred Waterfront) ծովափում։ 
   
Բացվել է 1995 թվականի նոյեմբերի 13-ին։ Համարվում է աշխարհի խոշորագույն ակվարիումներից մեկը։ Ավելի քան  30 ավազաններում լողում են Ատլանտյան և Հնդկական օվկիանոսների 300 տեսակներ, ինչպես նաև բազմաթիվ անողնաշարավոր կենդանիներ (հողմածաղիկներ, մեդուզաներ, ճիճուներ (Lamellibrachia), երկփեղկանիներ, փորոտանիներ և խեցգետնանմաններ։ Հատուկ ատրակցիոնները տեղավորում են 2 միլիոն լիտր Open Ocean Tank, որտեղ կարելի է տեսնել շնաձկներ և կատվաձկներ,  և  Living Kelp Forest (ջրիմուռների  անտառ), որը արտացոլում է ծովափի կենդանական աշխարհը։ Պինգվիններով և փոկերով ավազե լողափում նմանակվում է հրվանդանի տեղատվությունը և մակընթացությունը։

«Երկու օվկիանոսների ակվարիումում» լայնորեն ցուցադրվում են հարավաֆրիկյան ափամերձ գոտիներում բնակվող կենդանական և բուսական աշխարհի ներկայացուցիչները։

## Պատկերասրահ

Two Oceans Aquarium02.jpg
Two Oceans Aquarium03.jpg
Two Oceans Aquarium06.jpg
Amblyrhynchotes honckenii in Two Oceans Aquarium, Cape Town - 2018-07-19 - Andy Mabbett - 04 (cropped).jpg
Two Oceans Aquarium05.jpg


## Ծանոթագրություններ

## Արտաքին հղումներ
* Պաշտոնական կայք
* - For more tourist activities around Two Oceans Aquarium

Կատեգորիա:1995 հիմնադրումներ
Կատեգորիա:Քեյփթաուն
Կատեգորիա:Օվկիանարիումներ
Սունիսայի գավառակ

**Սունիսա**, գավառակ (գյուղախումբ) պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Գտնվում էր Գայլ գետի ստորին հոսանքի տարածքում։ Կենտրոնը Սունիսա գյուղաքաղաքն էր։

Գավառակով անցնում էր արքունական ճանապարհը։

## Պատմություն
Ք. Չելեբին XVII դարում գավառակը հիշատակել է Սունսար անվամբ։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
In My Feelings

**«In My Feelings»**, կանադացի ռեփեր և կոմպոզիտոր Դրեյքի երգը նրա *[[Scorpion (ալբոմ, Դրեյք)|Scorpion]]* հինգերորդ ստուդիական ալբոմից։ Թողարկվել է 2018 թվականի հուլիսի 10-ին։ Լրացուցիչ վոկալը կատարում է City Girls-ը։ Իր նորամուտից երկու շաբաթ անց, երգը գլխավորել է ամերիկյան ''Billboard'' Hot 100 հիթ-շքերթը՝ փոխարինելով Դրեյքի մեկ այլ՝ «Nice for What» սինգլին և դառնալով նրա վեցերորդ չարթփոփերը Միացյալ Նահանգներում։ Այն նաև միանգամից գլխավորել է բրիտանական UK Singles Chart հիթ-շքերթը՝ դառնալով Դրեյքի երրորդ չարթփոփերը 2018 թվականին։

## Պատմություն
«In My Feelings» երգը միավորում է հիփ-հոփ և bounce ոճերը, ինչը հիշեցնում է Դրեյքի նախորդ՝ «Nice for What» սինգլը։ Սկզբում շատերը կարծում էին, որ երգը կանադացի երգչուհի և դերասանուհի Կեշիա Չանտայի մասին է, ով եղել է Դրեյքի առաջին ընկերուհին ու նրա մանկության ընկերը։ Սակայն հետագայում հաստատվել է, որ իրականում դա եղել է Կյանա Բարբերը, ով բնակվում է Օքլենդում (Կալիֆոռնիա)։ Դրեյքը հղում է կատարում նաև Ջենիֆեր Լոպեսին («Ջեննի», որի հետ նա կարճ ժամանակ հանդիպել է 2016 թվականին) և «City Girls»-ին, որի կազմում ընդգրկված են Yung Miami-ն («Resha») և JT-ը։ «City Girls»-ը նաև ներկայացնում է նոր լրացուցիչ վոկալ երգի համար։ Օգտագործված են սեմփլներ «Smoking Gun (Acapella Version)» (Magnolia Shorty) և «Lollipop» (Lil Wayne) ստեղծագործություններից, և երգն ավարտվում է «Ատլանտա» հեռուստասերիալի «Champagne Papi» էպիզոդից վերցված ձայնով։

«Nice for What» երգն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են՝ *[[The Fader]]*, *[[The Hollywood Reporter]]*, *[[Time (magazine)|Time]]*,Pop Buzz։

## Առևտրային հաջողություն
ԱՄՆ-ում Դրեյքի երգը Hot 100 հիթ-շքերթում իր նորամուտը կատարել է հուլիսի 14-ին վեցերորդ հորիզոնականում և մեկ շաբաթ անց զգաղեցրել առաջին հորիզոնականը՝ դառնալով տարվա մեջ Դրեյքի երրորդ չարթփոփերը՝ «God’s Plan» և «Nice for What» երգերից հետո։ Այն նաև դարձել է Դրեյքի վեցերորդ չարթփոփերը՝ ներառյալ չորս երգերը, որոնցում նա եղել է առաջատար կատարող։ 2018 թվականի հուլիսի 28-ի հրատարակությունում հայտարարվել է, որ «In My Feelings» երգը (երկրորդ շաբաթում մնալով առաջին հորիզոնականում) ռեկորդ է սահմանել մեկ շաբաթում սթրիմինգների քանակով (116,2 մլն սթրիմ). այդ ռեկորդը նախկինում հինգ տարի պատկանել է Baauer խմբի «Harlem Shake» երգին (103,1 մլն, 2013 թվականի մարտի 2)։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*  (պաշտոնական տեսահոլովակ)

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Դրեյքի երգեր
Կատեգորիա:Երաժշտական մեմեր
Տանգո (ֆիլմ, 1998)

«**Տանգո**» (), ռեժիսոր Կառլոս Սաուրայի ֆիլմն է։ Արգենտինայի և Իսպանիայի համատեղ արտադրությունը, 1998 թվական։

## Սյուժե
Մարիո Սուարես- ռեժիսոր, պարուսույց, տանգոյի 40 տարվա պարող։ Վերջերս նրանից հեռացել է իր սիրելի կինը՝ Լարա Ֆուենտեսը, ով նույնպես պարուհի էր և դերասանուհի։ Բաժանումը մոռանալու հույսով Մարիոն ընկղմվում է նոր շոուի բեմադրաման աշխատանքի մեջ։ Գործընկերների հետ նախագծի քննարկման ժամանակ նա ծանոթանում է երիտասարդ և գեղեցիկ Էլենա Ֆլորենսի հետ, ով մասնակցում էր կորդեբալետի նախընտրական փուլին։ Նա՝ Ալեխանդրո Լարրոկայի ընկերուհին է, գործարարի, ով ֆինանսավորում է ներկայացումը։ Ռեժիսորը տարված է Էլենայով և նրան առաջարում է գլխավոր դեր։

Սուարեսը սիրահարվում է Էլենային, վերջինս փոխադարձաբար է պատասխանում նա զգացմունքներին։ Անխելոն հասկանում է, բայց չհամարձակվելով ուղիղ կոնֆլիկտի մեջ մտնել իր նախագծի բեմարիչի հետ, որոշում է վերականգնել Մարիոյի և Լորայի միությունը։ Դիմակայությունը աճում է։ Կյանքն ու ստեղծագործական հերյուրանքը միահյուսվում են. երկու պարողներ, Արգենտինա ներգաղթածների կերպարով հանդիպում են Էլայի համար ընթացող մենամարտում։ Անխելոն սպանում է Էլային։ Գրեթե անհնար է հասկանալ, դա տեղի է ունեցել կյանքում, թե բեմի վրա։

## Դերերում

## Պարգևներ
* «Արծաթե անգղ»  Լավագույն օպերատորական աշխատանքի համար, Արգենտինայի կինոքննադատների ասոցացիայի 6 այլ նոմիանցիաների
* Կաննի կինոփառատոն՝ տեխնիկական մրցանակ, Օպերատորի լավագույն աշխատանքի համար 
* Օսկար և Ոսկե գլոբուս՝ օտարարալեզու լավագույն ֆիլմ նոմինացիայում և 6 այլ պարգև տարբեր կինեմատոգրաֆիական մրցույթներում։

## Հավելյալ փաստեր
* Կաննի կինոփառատոնին ֆիլմը ցուցադրվել է մրցույթից դուրս։
* 2011 թվականի տվյալներով ֆիլմը համարվում է արգենտինական կինոմատոգրաֆիայի պատմության մեջ ամենաթանկարժեք ֆիլմերից մեկը։

## Ծանոթագրություններ

## Արտաքին հղումներ
*  
*  

Կատեգորիա:1998 դրամա ֆիլմեր
Կատեգորիա:1998 ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Տանգո
Կատեգորիա:1990-ականների իսպաներեն ֆիլմեր
Արվեստի «Բրիջսթոուն» թանգարան

**Գեղանկարչության թանգարան Բրիջսթաուն** (, , *Burijisuton Bijitsukan*), գեղանկարչության թանգարան Տոկիոյում։

Թանգարանը հիմնադրվել է 1952 թվականին Bridgestone Tire Co.կազմակերպության հիմնադիր պարոն Իշիբաշի Շոյիրոնի (Ishibashi Shojiro) կողմից, նրա ազգանունը բառացիորեն թարգմանվում է որպես «քարե կամուրջ»։ Թանգարանի հավաքածուն ներառում է 20-րդ դարի իմպրեսիոնիստների, պոստիմպրեսիոնիստների և ժամանակակից ճապոնական, եվրոպական և ամերիկյան նկարիչների, ինչպես նաև հին հունական կերամիկական աշխատանքներ։ Թանգարանը գտնվում է «Bridgestone Corporation» ընկերության գլխավոր գրասենյակում, Տոկիոյի  Չուո թաղամասում։

## Ներկայացված նկարիչներ
* Էդգար Դեգա
* Պիեռ-Օգյուստ Ռենուար
* Կամիլ Պիսսարո
* Էդուարդ Մանե
* Վինսենթ վան Գոգ
* Պոլ Գոգեն
* Գյուստավ Մորո
* Պոլ Սեզան
* Կլոդ Մոնե
* Ամեդեո Մոդիլիանի
* Դենի Մորիս
* Ժորժ Ռուո
* Պաբլո Պիկասո
* Պաուլ Կլեե
* Նարաշիգե Կոյդե
* Ֆուջիտա Ցուգուհարու
* Ֆուջիշիմա Տակեջի
* Շիգերու Աոկի

## Պատկերասրահ

Paul Gauguin 055.jpg|Պոլ Գոգեն․ Շինյոնով կինը (1886)
AmedeoModigliani-1918-Young Farmer.png|Ամեդեո Մոդիլիանի․ Երիտասարդ ագարակագործը (1918)
Asai Chu - Woman Sewing - Google Art Project.jpg|Ասաի Չու․ Կար անող կինը
Boats Mooring under the Moon by Aoki Shigeru (Ishibashi Museum of Art).jpg|Նավակները լուսնի տակ
Chinese-style Triptych by Fujishima Takeji (Bridgestone Museum of Art).jpg|Ֆուջիշիմա Տակեջի․ Տրիպտիխ չինական ոճով
Claude Monet - Water-Lilies (Bridgestone Museum).jpg|Կլոդ Մոնե․ Ջրաշուշաններ
Edouard Manet - Masked Ball at the Opera - Google Art Project.jpg|Էդուարդ Մանե․ Դիմակավորված պար օպերայում
Eugène Boudin - The Beach near Trouville - Google Art Project.jpg|Էժեն Բուդեն․ Լողափը Տրուվիլի մոտ
Eugène Delacroix - Study of Horses - Google Art Project.jpg|Էժեն Դելակրուա․ Ձիերով էտյուդ
Koide Narashige - Reclining Nude - Google Art Project.jpg|Կոիդե Նարաշիգե․ Պառկած մերկը
Paul Cezanne - Bathers - Google Art Project.jpg|Պոլ Սեզան․ Լողացողները
Portrait of Léopold Levert by Degas.JPG|Էդգար Դեգա․ Լեոպոլդ Լևերտի դիմանկարը


## Ծանոթագրություններ

## Արտաքին հղումներ
* Bridgestone Museum of Art  - պաշտոնական կայք

Կատեգորիա:1952 հիմնադրումներ Ճապոնիայում
Կատեգորիա:1952 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Ճապոնիայի թանգարաններ
Ալգիս Բուդրիս

**Ալգիս Բուդրիս** (, ), ամերիկացի ֆանտաստ գրող, գրաքննադատ և խմբագիր։

## Կենսագրություն
Իսկական անունը Ալգիրդաս Յոնաս Բուդրիս է (): Ծնվել է Քյոնիգսբերգում՝ լիտվական ընտանիքում։ 1936 թվականին հայրը՝ Յոնաս Բուդրիսը (, 1889-1964), նշանակվեց Նյու Յորքում Լիտվայի գլխավոր հյուպատոս, և ընտանիքի հետ միասին տեղափոխվեցին Ամերիկայի Միացյալ Նահանգներ։ Պատերազմից հետո նա ներկայացրել է փախուստի մեջ գտնվող լիտվական կառավարությունը, ինչի արդյունքում Ալգիրդասը երկար ժամանակ պահպանել է լիտվական քաղաքացիությունը։ Ամերիկյան քաղաքացիություն ստացել է միայն 1990-ական թվականներին։

1947-1949 թվականներին սովորել է Մայամիի համալսարանում, իսկ 1951-1952 թվականներին՝ Կոլումբիայի համալսարանում։ Կինը Էդնա Դյունան է (1954)։ Ունեն չորս որդի։

### Գործունեություն
Բուդրիսը երկար ժամանակ (1960-70-ական թվականներ), որպես խմբագիր, աշխատել է Չիկագոյի տարբեր հրատարակչություններում և գովազդային գործակալություններում։ Միևնույն ժամանակ սկսնակ ֆանտաստ գրողներին դասավանդել է գրելու վարպետություն և ոլորտում ճանաչվել լավագույններից մեկը։

1980-ականների սկզբից եղել է «Ապագայի գրողներ» անթոլոգիայի շարքի գլխավոր խմբագիրը։ Շարքը հովանավորվում էր Լաֆայեթ Համբարդի և Սայենթոլոգիայի եկեղեցու կողմից։ 1993-1997 թվականներին հրատարակել է «Tomorrow Speculative Fiction» ֆանտաստիկ ամսագիրը։

Գրական գործունեության սկիզբը համարվում է 1952 թվականը՝ «Բարձրագույն նպատակ» պատմվածքով։ 1965 թվականից նրա գրախոսությունները պարբերաբար սկսեցին հայտնվել ԱՄՆ առաջատար գիտաֆանտաստիկ ամսագրերում՝ «Galaxy» և «Magazine Fantasy and Science Fiction»:

2007 թվականին, որպես քննադատ, իր գործունեության համար արժանացել է «Պիլիգրիմ» մրցանակի։

## Հիմնական ստեղծագործություններ
* «Կեղծ գիշեր» (1954)
* «Ո՞վ» (1958), էկրանավորվել է 1973 թվականին
* «Մարող ջահ» (1959)
* «Չար Լուսին» (1960), նոմինացվել է Հյուգո մրցանակի համար
* «Երկաթե փուշ» (1967)
* «Մայքլմաս» (1977)
* «Կոշտ վայրէջք» (1993)
* «Նշաձողեր» (1985), գրախոսությունների և քննադատական հոդվածների ժողովածու

## Պատկերասրահ

Dynamic science fiction 195310.jpg|Բուդրիսի ստեղծագործությունը «Dynamic Science Fiction» ամսագրի շապիկին
Planet stories 1955spr.jpg|Բուդրիսի ստեղծագործությունը «Planet Stories» ամսագրի շապիկին
If 195506.jpg|Բուդրիսի ստեղծագործությունը «If» ամսագրի շապիկին


## Ծանոթագրություններ

## Արտաքին հղումներ
* 
* Bibliography  SciFan-ում
* Brief autobiography
* Interview with Algis Budrys
* 
* Obituary, John Clute The Independent կայքում
* Frederik Pohl on Budrys: Part One , Part Two 
* 

Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի հրատարակիչներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Կատեգորիա:Գրաքննադատներ
Կատեգորիա:Կոլումբիայի համալսարանի շրջանավարտներ
Կատեգորիա:Հրապարակախոսներ
Կատեգորիա:Ֆանտաստ գրողներ
Down (երգ, Fifth Harmony)

«**Down**», ամերիկյան Fifth Harmony խմբի երգը` ռեփեր Gucci Mane-ի մասնակցությամբ։ Թողարկվել է 2017 թվականի հունիսի 2-ին թվային ձևաչափով և հունիսի 6-ին ու 13-ին` ռադիոեթերում։ 2017 թվականի օգոստոսի 15-ին երգն արժանացել է Teen Choice Awards մրցանակի։

## Պատմություն
Երգը թողարկվել է 2017 թվականի հունիսի 2-ին որպես խմբի երրորդ ստուդիական ալբոմի գլխավոր սինգլ։

«Down» երգը ներառում է դենսհոլ պարային երաժշտության տարրեր սինթեզատորների, պերկուսիայի հետ և այլն։

Երգն արժանացել է դրական արձագանքների երաժշտական քննադատների և առցանց հրատարակությունների կողմից, ինչպիսիք են՝ *[[Houston Chronicle]]*, *[[Exclaim!]]*, *[[Billboard (magazine)|Billboard]]*, *[[Entertainment Weekly]]*, *[[Rolling Stone]]*,, *[[:en:XXL (magazine)|XXL]]*, *[[Time (ամսագիր)|Time]]*, Idolator, *[[USA Today]]*, *[[Forbes]]*, *[[Spin (ամսագիր)|Spin]]*։

### Մրցանակներ և անվանակարգեր
Teen Choice Awards

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Without You (երգ, Ավիչի)

«**Without You**» (հայ․՝ Առանց քեզ), շվեդ դիջեյ և երաժշտական պրոդյուսեր Ավիչիի երգը, որը ձայնագրվել է շվեդ երգիչ Սանդրո Կավացայի մասնակցությամբ։ Թողարկվել է 2017 թվականի օգոստոսի 11-ին որպես AVĪCI (01) ալբոմի առաջին սինգլ։

2017 թվականի հոկտեմբերի 13-ին պաշտոնապես թողարկվել է ռեմիքսների հավաքածուն, որտեղ ներկայացված են Օտտո Նոուսի, Merk & Kremont-ի, Rob Adans-ի և նրա ռեմիքսների մրցույթի հաղթողներ Notre Dame-ի ու Tokima Tokio-ի ռեմիքսները։

## Պատմություն
«Without You» երգը դարձել է բացման թրեք Ավիչիի ցանցում էլեկտրոնային երաժշտության Ultra Music Festival փառատոնում, որ կայացել է 2016 թվականի մարտին։ Սինգլը պաշտոնապես թողարկվել է 2017 թվականի օգոստոսի 11-ին որպես AVĪCI (01)ալբոմի առաջին սինգլ։

## Երգացանկ

### Ռեմիքսներ
# «Without You» (Otto Knows Remix) — 3:33
# «Without You» (Merk & Kremont Remix) — 4:20
# «Without You» (Notre Dame Remix) — 4:05
# «Without You» (Tokima Tokyo Remix) — 3:11
# «Without You» (Rob Adans Remix) — 3:04

## Քննադատություն
*Your EDM* երաժշտական պորտալից Ջեֆրի Յաուն երգը բնութագրել է հետևյալ կերպ. «Without You»-ն Ավիչիի կվինտէսենցիան է։ Հարթ, բարձրացված մեղեդիները՝ ծանր լարերի ու էյֆորիկ պրոգրեսիվ հաուսի օգտագործմամբ, հիանալի համապատասխանում են UMF փառատոնի գլխավոր բեմին։ Պարզ ու ակկորդային պրոգրեսիաները, որոնք ստիպում են ժպտալ առաջինից մինչև վերջին վայրկյանը, Ավիչին է՝ ներկայացված լավագույն ձևով։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 

Կատեգորիա:Ավիչիի սինգլներ
Տոնյան ընդդեմ բոլորի

**«Տոնյան ընդդեմ բոլորի»** (, թարգմանվում է որպես **«Ես՝ Տոնյան»**), ամերիկյան կենսագրական սպորտային ֆիլմ «սև կոմեդիայի» ժանրում, որ նկարահանվել է ռեժիսոր Քրեյգ Գիլեսպիի կողմից 2017 թվականին։

Ֆիլմի պրեմիերան կայացել է 2017 թվականի սեպտեմբերի 8-ին Տորոնտոյի միջազգային կինոփառատոնում (Կանադա)։ Միացյալ Նահանգներում ֆիլմի վարձույթն սկսվել է 2017 թվականի դեկտեմբերի 8-ին։

## Սյուժե
Տոնյա Հարդինգն աշխարհի ամենահայտնի ու անկասկած ամենասկանդալային գեղասահորդն էր 1990-ական թվականներին։ Նա ունեցել է բազմաթիվ հաղթանակներ և արժանացել ամենահեղինակավոր մրցանակներին, սակայն առավելապես հիշվել է բացասական կողմից։

1994 թվականի ԱՄՆ գեղասահքի առաջնության ժամանակ Տոնյայի նախկին ամուսին Թոնի Ջեֆ Գիլոուլին ու թիկնապահ Շոն Էկարդտը համոզել են ոմն Շեյն Սթենտի, որ նա ջարդի Տոնյայի ամենամոտ մրցակցի՝ Նենսի Քերիգանի աջ ոտքը, որպեսզի նա չկարողանա մասնակցել առաջնությանը։ Շեյնը միայն վնասում է Նենսիի ոտքը, բայց այ վնասվածքը նրան ստիպում է հրաժարվել ազգային առաջնությանը մասնակցելուց։

## Դերերում
* Մարգո Ռոբբի — *[[Տոնյա Հարդինգ]], ամերիկացի գեղասահորդուհի*
* Մաքեննա Գրեյս — *Տոնյա (մանկության տարիներին)*
* Սեբաստիան Սթեն — *Ջեֆ Գիլոուլի, Տոնյայի նախկին ամուսինը*
* Էլիսոն Ջեննի — *Լավոնա Ֆեյ Գոլդեն, Տոնյայի մայրը*
* Ջուլիանա Նիքոլսոն — *Դիանա Ռոուլինսո, գեղասահքի մարզիչ*
* Քեյթլին Քարվեր — *Նենսի Քերիգան, Հարդինգի մրցակցուհին ու հանցանքի զոհը*
* Բոյանա Նովակովիչ — *Դոդի Տիչման, Տոնյայի երկրորդ մարզիչը*
* Փոլ Ուոլթեր Հաուզեր — *Շոն Էկարդտ, Գիլոուլիի ընկերն ու թիկնապահը*
* Բոբի Կանավալե — *Մարտին Մեդոքս, հեռուստապրոդյուսեր*
* Դեն Տրիանդիֆլու — *Բոբ Ռոուլինսոն*

## Քննադատություն
Ֆիլմն արժանացել է կինոքննադատների ճանաչմանը։ Rotten Tomatoes կայքում այն ունի 89 % վարկանիշ՝ հիմնված 310 գրախոսությունների վրա 10 հնարավորից 7,7 միջին միավորով։ Metacritic կայքում ֆիլմն ունի 100 հնարավորից 77 միավոր՝ հիմնված քննադատների 44 գրախոսությունների վրա, ինչը համապատասխանում է «ընդհանուր առմամբ դրական արձագանքներ» կարգավիճակին։

## Մրցանակներ և անվանակարգեր

## Ծանոթագրություններ

## Արտաքին հղումներ
* «Տոնյան ընդդեմ բոլորի» («I, Tonya»), ԱՄՆ, 2017 թվական. ֆիլմի պաշտոնական կայքը  // itonyamovie.com

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2017 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան կինոկատակերգություններ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր գեղասահքի մասին
Կատեգորիա:Ֆիլմեր, որոնց գործողությունները տեղի են ունենում 1994 թվականին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ջորջիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր մայր-դուստր հարաբերությունների մասին
Փայլուն քարի գաղտնիքը (սերիալ)

**«Փայլուն քարի գաղտնիքը»** (),  հարավկորեական հեռուստասերիալ, որը պատմում է XVII դարի Կորեայում տեղի ունեցած իրադարձությունների մասին։ Սերիալը հեռարձակվել է MBC հեռուստաալիքով՝ 2003 թվականի հուլիսի 28-ից մինչև նույն թվականի սեպտեմբերի 9-ը, երկուշաբթի և երեքշաբթի օրերին, ժամը 21:55-ին (UTC+9)։

## Ստեղծման պատմություն
Ֆիլմը նկարահանվել է Պան Հան Կիի «Damo Nam-soon» մանհվայի հիման վրա։ Յուրաքանչյուր սերիայի համար տրամադրվել է 200 միլիոն հարավկորեական վոն։ Սերիալը նկարահանվել է ընդամենը մեկ տարում։ Նկարահանումները տեղի են ունեցել Թհեանի շրջանում, Կորեայի Հանրապետության արևմուտքում գտնվող Հարավային Չունգչոնգ նահանգում։ Պրեմիերան սկսելուց առաջ արդեն իսկ նկարահանվել է սերիալի 90 տոկոսը, ինչը շատ հազվադեպ է կորեական հեռուստասերիալների համար։ Բացի այդ, այս հեռուստասերիալը դարձավ առաջին կորեական սերիալը, որի ժամանակ օգտագործվել են HD-տեսախցիկներ։

## Սյուժե
Սերիալի գործողությունները տեղի են ունենում Կորեայում՝ XVII դարում, Չոսոն դինաստիայի օրոք։ Սյուժեն պատմում է Չհե Օկի՝ ոստիկանության սպա Հվան Բո Յունի ծառայի և ոստիկանության ոչ պաշտոնական աշխատակցուհու մասին։ Չհե Օկը ծնվել է հարուստ ընտանիքում, սակայն հայրը մահապատժի է ենթարկվում՝ արքային դավաճանելու պատճառով, իսկ եղբայրը ստիպված է լինում փախչել երկրից։ Չհե Օկը դառնում է Հվան Բո Յունի ծառան և նրա հետ սովորում է թրի տիրապետման արվեստը։

Տարիներ անց Չհե Օկը օգնում է Հվան Բո Յունին կատարել խուզարկուի աշխատանքներ։ Նրա հետ միասին Չհե Օկը սկսում է ուսումնասիրել մի գործ՝  կապված դրամակեղծարարների խմբավորման գտնելու հետ։ Հետաքննության ընթացքում Չհե Օկը մուտք է գործում ավազակախմբի ճամբար՝ հայտնաբերելու գաղտնի դարբնոցը, որն օգտագործվում է կեղծ մետաղադրամներ ստեղծելու համար։ Ճամբարում աղջիկը հանդիպում է ապստամբների առաջնորդ Չանգ Սոն Բյակայի հետ։ Չնայած որ վերջինս հրամայում է ձերբակալել աղջկան, Չհե Օկը սիրահարվում է նրան։

## Դերերում
*Հա Ջի Վոն - Չհե Օկ 
*Լի Սո Ջին - ոստիկանության աշխատակից Հվան Բո Յուն
*Կիմ Մին Ջուն - ապստամբ և ազգային հերոս Չանգ Սոնգ Բյակ

Ֆիլմում նկարահանվել են նաև Չոն Մին Ան, Լի Հան Վին, Լի Մուն Սիկը, Սին Սըն Հվանը, Պակ Յոն Հյուն, Կվոն Օ Չժունը, Չոն Ին Տհեկը, Չհե Յոն Ինը, Սոն Ու Չժե Դոկը,  Կվոն Յոն Ունը, Պյոն Հի Բոնը, Սո Բոմ Սիկը, Պեկ Սոն Հյոնը, Կիմ Մին Հյոնը։

## Մրցանակներ և նոմինացիաներ
MBC ալիքի մրցանակներ, 2003 թվական.
* Բարձրագույն պարգև «լավագույն դերասանուհի» - Հա Չժի Վոն
* Պարգև «լավագույն դերասան» - Լի Սո Ջին
* Հատուկ մրցանակ դերասանին - Կվոն Յոն Ուն
* Լավագույն նոր դերասան - Կիմ Մին Ջուն
* Տարվա սցենարիստ - Չոն Հեն Սու
* Հայտնիության պարգև - Հա Չժի Վոն
* Դերասանների լավագույն զույգ - Լի Սո Ջին և Հա Չժի Վոն

Baeksang Arts Awards , 2004 թիվ.
* Հեռուստատեսության լավագույն նոր ռեժիսոր - Լի Չժե Հյու
*Հեռուստատեսության լավագույն նոր դերասան  -Կիմ Մին Ջուն

Ասիական հեռուստատեսության մրցանակ, 2004 թիվ.

* Լավագույն դրամատիկական սերիալ

## Ծանոթագրություններ

## Արտաքին հղումներ
* ''Damo'' official MBC website 
* ''The Legendary Police Woman'' at MBC Global Media
* 

Կատեգորիա:2003 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Նյուրնբերգ (մարզադաշտ)

**«Նյուրնբերգ մարզադաշտ»** (), մարզադաշտ Գերմանիայի Նյուրնբերգ քաղաքում, «Նյուրնբերգ» ֆուտբոլային ակումբի տնային խաղադաշտը։ Ընդունել է 1972 թվականի Ֆուտբոլի ամառային օլիմպիական խաղերի և 2006 թվականի ֆուտբոլի աշխարհի առաջնության հանդիպումները, ինչպես նաև 2005 թվականի Կոնֆեդերացիաների գավաթի խաղերը։ 

1967 թվականի մայիսի 31-ին մարզադաշտը ընդունել է ՈՒԵՖԱ-ի գավաթներ կրողների եզրափակիչ գավաթի հանդիպումները, որտեղ Մյունխենի «Բավարիան» լրացուցիչ ժամանակում Ֆրանց Վխաշտի հարվածի շնորհիվ հաղթել է շոտլանդական «Ռեյնջերս»-ին։ Բավարիայի համար այս հաղթանակը դարձել է պատմության մեջ առաջինը՝ եվրագավաթների խաղում (Գերմանիան պատմության եզրափակիչ գավաթը հաղթել է միայն մեկ անգամ)։

## Անվանումների պատմություն
Ի սկզբանե կոչվել է «Քաղաքային մարզադաշտ» (), 1991-2006 թթ. — «Ֆրանկենշտադիոն» (). 2006 թվականի մարտի 14-ին վերանվանվել է "իզիԿրեդիտ-Շտադիոն" ()՝ հինգ տարի ժամկետով գերմանական բանկի *DZ Bank* բանկի համաձայնագրի համաձայն։ Տվյալ փոփոխությունը բացասաբար է անդրադարձել «Նյուրնբերգ» ֆուտբոլային ակումբի երկրպագուների վրա, որոնք ցույցեր են անցկացրել և իրենց վրդովմունքն են արտայատել նոր անվանման համար և խորհրդանշական՝ մարզադաշտը վերանվանել են ի պատիվ «Նյուրնբերգի» ՖԱ-ի նախկին խաղացող Մաքս Մորլոկի։ 2006 թվականի ֆուտբոլի աշխարհի առաջնության ժամանակ՝ ՖԻՖԱ-ի պահնջների համաձայն՝ մարզադաշտը վերդարձել է իր հին անվանը՝ «Ֆրանկենշտադիոն»։

2013 թվականի փետրվարի 14-ին հովանավորչական *Grundig *ընկերության հետ համաձայնության արդյունքում (կենտրոնակայանը Նյուրնբերգում) մարզադաշտը ստացել է նոր անվանում«Գրունդիգ-Շտադիոն», որը այս անգամ չառաջացրեց բացասական արձագանք երկրպագուների կողմից։ *Grundig *ընհերությն համաձայնագրի ժամկետը նախատեսված էր մինչև 2016 թվականը։ *Grundig-ի *հետ պայմանագրի ավարտից հետո՝ Նյուրնբերգի վարչակազմը  դեռ չի կարողացել գտնել նոր հովանավոր մարզադաշտի համար  և նա այժմ անվանումը կրում է ի պատիվ քաղաքի։

## 1930-ական թվականներին
Սկսած 1933 թվականից նացիստական կուսակցության համագումարների ընթացքում մարզադաշտում անցկացվում էին կուսակցական հանրահավաքներ և այլ միջոցառումներ։

## 2006 թվականի ֆուտբոլի աշխարհի առաջնության խաղեր
2006 թվականի ֆուտբոլի աշխարհի առաջնության ընթացքում մարզադաշտում տեղի են ունեցել հետևյալ հանդիպումները.

## Համերգներ
2010 թվականի հուլիսի 15-ին Funhouse Summer Carnival Tour-ի շրջանակներում մարզադաշտում հանդես է եկել երգչուհի Փինկ-ը։

## Պատկերասրահ

File:Frankenstadion 2.JPG|
File:Frankenstadion 3.JPG|
File:Frankenstadion 4.JPG|
File:EasyCredit-Stadion.JPG|
File:EasyCredit-Stadion2.JPG|
File:EasyCredit-Stadion4.JPG|


## Ծանոթագրություններ

## Արտաքին հղումներ
* Պաշտոնական կայքը(գերմ.)
* Անձնագիրը մարզադաշտի  allstadium.org կայքում

Կատեգորիա:Նյուրնբերգի շենքեր և կառույցներ
Կատեգորիա:Մարզադաշտեր Գերմանիայում
Կատեգորիա:1928 հիմնադրումներ
Կատեգորիա:Օլիմպիական մարզադաշտեր
Չիմիչուռի

250px|thumb|Չիմիչուռի
**Չիմիչուռի**, լատինոամերիկյան սոուս տապակած մսի համար։ Չիմիչուռի բաղադրատոմսը մտահաղացվել է Արգենտինայում։ Սոուսը պատրաստում են նաև Ուրուգվայում, Բրազիլիայում, Բոլիվիայում, Էկվադորում, Մեքսիկայում, Նիկարագուայում և Կոլումբիայում։

## Պատրաստում
Չիմիչուռին պատրաստվում է մանր կտրատված մաղադանոսից, մանրացված սխտորից, ձիթապտղի յուղից, կարմիր կամ սպիտակ քացախից։ Կարող են ավելացվել նաև բնական հավելանյութեր՝ կարմիր պղպեղ, ուրց, լիմոն և դափնու տերև։ Կարմիր քացախից պատրաստված սոուսի հետ համահունչ են լոլիկը և քաղցր պղպեղը։ Սոուսը կարող է օգտագործվել նաև որպես մարինադ տապակած մսի համար։

### Ծագում
Կան մի քանի պատմություններ, որոնք բացատրում են  սոուսի անվանումը։ Արգենտինացի հետախույզ Միգել Բրասկոն հաստատում է, որ չիմիչուռի բառն առաջացել է անգլիացիների կողմից Ռիո-դե-լա-Պլատան  նվաճելուց հետո, երբ դատապարտյալները խնդրել են  համեմունքներ իրենց սննդի համար՝ խառնելով անգլիական և իսպանական բառերը բնիկների բառերի հետ։ Համաձայն այս պատմության՝ «չե-մի-կառի» նշանակում է «Տվե՛ք ինձ համեմունքներ»։ Սոուսի անվան ծագման մյուս վարկածը կապված է 19-րդ դարի սկզբին Արգենտինա ներգաղթած բասկ ներներգաղթյալների հետ։ Հիմնվելով սրա վրա՝ սոուսի անվանումը գալիս է բասկերեն tximitxurri բառից, որը մոտավորապես թարգմանվում է որպես «Մի քանի մթերքների անկանոն խառնուրդ»։

## Տես նաև
* Ասադո
* Կանաչ սոուս

## Ծանոթագրություններ

Կատեգորիա:Սոուսներ
Կատեգորիա:Արգենտինական խոհանոց
Կատեգորիա:Լատինոամերիկյան քաղաքակրթություն
Եվրոպայի գենետիկական պատմություն

**Եվրոպայի գենետիկական պատմությունը** ուսումնասիրում և վերարտադրում է Եվրոպայի պատմությունը՝ պոպուլյացիոն գենետիկայի ուսումնասիրությունների հիման վրա։ Եվրոպայի գենետիկական պատմության առաջին մասնագետներից մեկը եղել է Լուիջի Լուկա Կավալի Սֆորցան։ Գենետիկական տվյալների հիման վրա, նրա խումբը հետազոտել է պոպուլյացիաների միջև առկա տարբերությունները։ Կավալի Սֆորցան եկել է այն եզրահանգման, որ ոչ աֆրիկացիները միմյանց հետ ունեն ավելի շատ գենետիկական նմանություններ, քան աֆրիկացիների հետ։ Համաշխարհային սառցակալումի ավարտից հետո, Եվրոպայի բնակեցումը հիմնականում տեղի է ունեցել Ասիայի, հատկապես Սիբիրի, հաշվին։ Եվրոպացիների և չինացիների նախնիները, հավանաբար, մ.թ.ա. 20-10 հազար տարի առաջ ունեցել են ընդհանուր գենոֆոնդ։ Բացի այդ, նոր տվյալները վկայում են հնդիկների և եվրոպացիների գենետիկական կապի մասին։ Գենետիկները մեզոլիթի դարաշրջանի Եվրոպայի բնակչության շրջանում հայտնաբերել են մարդկանց մնացորդներ, որոնք ունեցել են մաշկի մուգ պիգմենտացիա։

## Միտոքոնդրիալ ԴՆԹ
Եվրոպայի աբորիգենները 8 հազար տարի առաջ ունեցել են U5b հապլոխումբ։

Բազմաթիվ եվրոպացիներ համարվում են Մերձավոր Արևելքի բնակիչների հետնորդներ (համաձայն H հապլոխմբի վերլուծության), ովքեր արևմուտք են տեղափոխվել նեոլիթի հեղափոխության դարաշրջանում։ Ենթադրվում է, որ միգրացիոն երկրորդ ալիքը կապված է Հարավային Ռուսաստանի տարածքներից հնդեվրոպական ազգերի տարածման հետ (Կուրգանայի հիպոթեզ)։ Միջերկրական ծովի ազգերի մոտ գենետիկական նմանությունների բարձր կոնցենտրացիան պայմանավորված է մ.թ. I հազարամյակի հունական գաղութացման հետ։

## Y քրոմոսոմային ԴՆԹ
Արևմտյան Եվրոպայի բնակչությանը բնորոշ R1b հապլոխումբը (Եվրոպայի արական բնակչության 2/3-ը)։ Բարձր կոնցենտրացիայի այն հասնում է բասկերի ազգության մոտ։ Ենթադրվում է, որ այդ գեների կրողները Եվրոպայում հաստատվել են դեռևս Սառցե դարաշրջանի ժամանակ։ Այնուհետև նրանք կազմավորել են ուշ նեոլիթի ժամանակաշրջանի արխայիկ մշակույթներից մեկը։ Անգլիացիները, իռլանդացիները և իսպանացիները գենետիկական տեսանկյունից ավելի մոտ են, քան ենթադրվում էր նախկինում։

R1a հապլոխումբը բնորոշ է Արևելյան Եվրոպային (սլավոններին), ինչպես նաև Միջին Ասիային։ Հապլոխումբը ասոցացվում է հնդեվրոպական ազգերի հետ։

I հապլոխումբը բնորոշ է ինչպես Սկանդինավիային, այնպես էլ Բալկանյան թերակղզուն։ Ամենայն հավանականությամբ, հենց այս հապլոխումբն է բնորոշ եղել Կենտրոնական և Հյուսիսային Եվրոպայի մեզոլիթյան բնակչության համար (Դոգերմանի սուբստրատ)։

Հյուսիսարևելյան Եվրոպայի բնակչության համար (ֆիններ) բնորոշ է N հապլոխումբը, որն ունի սիբիրական ծագումնաբանություն և կապված է փոսակատարային կերամիկայի մշակույթի ցեղերի հետ։

Միջերկրածովյան հապլոխմբեր են համարվոմ E և J հապլոխմբերը, որոնց նախնիները Մերձավոր Արևելքին Եվրոպայում բնակեցվել են հնագույն քաղաքակրթությունների ժամանակաշրջանում։

## Ծանոթագրություններ

Կատեգորիա:Եվրոպայի պատմություն
Կատեգորիա:Մարդու գենետիկա
Կատեգորիա:Պոպուլյացիոն գենետիկա
Մելիսա Սյոզեն

**Մելիսա Սյոզեն** (, ), թուրք դերասանուհի։ Հանդիսատեսին առավել շատ հայտնի է «Հոյակապ դար» հեռուստասերիալից։

## Կենսագրություն
Մանկուց հետաքրքրություն է ունեցել արվեստի նկատմամբ և նկարահանվել է տարբեր գովազդային հոլովակներում, խաղացել է թատրոնում։ Մելիսան զբաղվում է նկարչությամբ և լուսանկարչությամբ, կինոյում նա նկարահանվում է 1997 թվականից։ Մելիսան հայտնի դարձավ «Եթե ես ամպ դառնայի», «Դանակի բերանը» սերիալներում հաջողությամբ նկարահանվելուց հետո։ Համաշխարհային ճանաչում դերասանուհուն բերեց խորվաթուհի Նորայի դերը (Էֆսուն-խաթուն)՝ «Հրաշալի հարյուրամյակ» սերիալում։

2014 թվականին նա Ձմեռային քնափություն ֆիլմում խաղացել է գլխավոր դերերից մեկը, որը Կաննի կինոփառատոնում արժանացել է «Ոսկյա արմավենու ճյուղ» մրցանակին։ 2015 թվականին այս դերի համար Լավագույն դերասանուհի անվանակարգում ստացել է «SIYAD Turkish Film Critics Association Award» մրցանակը։

## Անձնական կյանք
2013 թվականի հուլիսի 31-ին Մելիսան ամուսնացել էր դերասան Ալիջան Յուջեսոյի հետ, 2014 թվականի փետրվարի 19-ին ամուսինները բաժանվել են։ 2014 թվականի կեսերից Մելիսան հանդիպում է երգիչ Խարուն Թեքինի հետ։

## Ֆիլմագրություն

## Ծանոթագրություններ

Կատեգորիա:Անձինք:Ստամբուլ
Կատեգորիա:Թատրոնի թուրք դերասանուհիներ
Կատեգորիա:Թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Ստամբուլում ծնված դերասանուհիներ
Էմմա Չեդվիկ

**Էմմա Չեդվիկ** (, ի ծնե անունը՝ **Ամալյա Հիլմա Լոուստադտ**, ), շվեդ նկարչուհի։

## Կենսագրություն
մինի|180x180փքս|left|Ֆրենսիս Բրուքս Չեդվիկ, Կնոջ՝ Էմմա Չեդվիկի դիմանկարը
Էմմա Չեդվիկը եղել է գեղանկարիչ-մանրանկարիչ և փորագրող Կարլ Թեոդոր Լոշտադտի (Carl Theodor Lowstadt) թոռնուհին։ Ծնվել է Ստոկհոլմում, որտեղ հետագայում սովորել է գեղարվեստի ակադեմիայում։ Դրանից հետո նա մեկնել է Փարիզ, որպեսզի ավարտի ուսումը։ Սովորել է Ժյուլիանի ակդեմիայում, հաջողություն է ունեցել գեղարվեստի սալոններում։ Ամառն անցկացրել է Գրեզ սյուր Լուանի նկարիչների գաղութում, ուր ժամանել են բազմաթիվ նկարիչներ, որոնց թվում են եղել Կարլ Լարսոնն ու այլ շվեդներ։

Էմմա Չեդվիկը ծանոթացել է ամերիկացի նկարիչ Ֆրենսիս Բրուքս Չեդվիկի հետ։ Նրանք ամուսնացել են, գնել հյուրանոց գաղութում և ամռան ամիսներին այնտեղ ընդունել բազմաթիվ նկարիչների։ Էմման սիրել է ճանապարհորդել, և քանի դեռ ամուսինը նկարել է իր համար, նա նկարել է տեսարաններ իր ճանապարհորդություններից։ Ընկերական հարաբերություններ է պահպանել Անդերս Ցորնի ու նրա կնոջ հետ։

Նկարչուհին հայտնի է իր դիմանկարներով ու ժանրային ստեղծագործություններով։ Մասնակցել է փարիզյան մի շարք ցուցահանդեսների, 1889 և 1900 թվականներին Փարիզում անցկացված Համաշխարհային ցուցահանդեսներին, 1893 թվականին Չիկագոյում անցկացված ցուցահանդեսին։

Էմմա Չեդվիկը մահացել է 1932 թվականի հունվարի 2-ին Ավինյոնում։

Ներկայում Էմմա Չեդվիկի նկարները պահվում են Ստոկհոլմի Ազգային թանգարանում, Շվեդիայի Լինչոպինգ քաղաքի թանգարանում, մասնավոր հավաքածուներում։

## Ծանոթագրություններ

## Գրականություն
* Larsson, Kerstin (1988). «Emma Löwstädt-Chadwick : 1855—1932». De drogo till Paris / [katalogredaktion : Lollo Fogelström, Louise Robbert; texter : Anne Aaserud … ; översättning : Carla Enbom, Monica Rennerfelt; foto : Sven Calissendorf …] (Stockholm : Liljevalchs konsthall, 1988) S.62-64, 81-85 : ill.(färgill: sid. 74). Libris 3066160.
* Larsson, Kerstin (2010). Emma Löwstädt-Chadwick (1855—1932) : une artiste peintre suédoise en France / traduit du suédois par Denise Bernard-Folliot. [Paris]: Géraud Amic. Libris 11895200.

## Արտաքին հղումներ
* Emma Lowstadt-Chadwick
* EMMA Hilma Amalia LÖWSTÄDT-CHADWICK 

Կատեգորիա:Շվեդ նկարչուհիներ
Կատեգորիա:20-րդ դարի նկարչուհիներ
Կատեգորիա:19-րդ դարի կին արվեստագետներ
Կատեգորիա:Ժուլիանի ակադեմիայի շրջանավարտներ
Կատեգորիա:Շվեդ կին արվեստագետներ
Վիլեմ Ժեբել

**Վիլեմ Ժեբել** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հարձակվողի դիրքում։

## Ակումբային կարիերա
### Օլիմպիկ Լիոն
Ժեբելը Օլիմպիկ Լիոնի ակադեմիայի սան է։ Իր պրոֆեսիոնալ դեբյուտը նշեց 2017 թվականի սեպտեմբերի 23-ին՝ փոխարինելով Լյուկա Տուզարին Դիժոնի դեմ խաղում և դառնալով 21-րդ դարում ծնված առաջին ֆուտբոլիստը, ով խաղադաշտ է դուրս եկել Լիգա 1-ի խաղում։ Իր առաջին հանդիպումը եվրոպական առաջնություններում Ժեբելը անցկացրեց դեկտեմբերի 7-ին՝ փոխարինելով Մաքսվել Կորնեին Եվրոպայի Լիգայի Ատալանտայի դեմ խաղում։ Այսպես նա դարձավ 21-րդ ծնված առաջին ֆուտբոլիստը, ով խաղադաշտ է դուրս եկել Եվրոպայի Լիգայի խաղում, ինչպես նաև՝ 16 տարեկան և 113 օրական հասակում դառնալով Եվրոպայի Լիգայի ամենաերիտասարդ ֆուտբոլիստը։ Լիոնի առաջին թիմի կազմում Ժեբելը անցկացրեց 4 հանդիպում։

### Մոնակո
2018 թվականի հունիսի 19-ին Ժեբելը 20 միլիոն եվրոյի դիմաց տեղափոխվեց Մոնակո։

## Միջազգային կարիերա
Ժեբելի հայրը հոլանդացի է, իսկ մայր ունի Կենտրոնաաֆրիկյան Հանրապետության արմատներ։ Այնուամենայնիվ, նա ծնվել է Ֆրանսիայում և ներկայացնում է Ֆրանսիան միջազգային ասպարեզում։ Մ17 հավաքականի կազմում Ժեբելը 2017 թվականին մասնակցեց Եվրոպայի և աշխարհի առաջնություններին, սակայն երկու մրցաշարից էլ Ֆրանսիան դուրս մնաց՝ փլեյ-օֆֆում պարտվելով Իսպանիային։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 1-ի դրությամբ*

## Ծանոթագրություններ

## Արտաքին հղումներ
* Ժեբելը transfermarkt-ում
* Ժեբելը soccerbase.com-ում
* Ժեբելը WhoScored.com կայքում
* Ժեբելը Մոնակոյի պաշտոնական կայքում 
* Ժեբելը Լիգա 1-ի պաշտոնական կայքում 
* Ժեբելը ՈՒԵՖԱ-ի պաշտոնական կայքում
* Ժեբելը ՖԻՖԱ-ի պաշտոնական կայքում 
* Ժեբելը Ֆրանսիայի ֆուտբոլի ֆեդերացիայի կայքում 

Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Նանտի ֆուտբոլիստներ
Say Say Say

**«Say Say Say»**, երգ՝ ձայնագրված Փոլ ՄաքՔարթնիի ու Մայքլ Ջեքսոնի կողմից։ *[[Pipes of Peace]]* ալբոմի առաջին սինգլը, որ թողարկվել է 1983 թվականի հոկտեմբերին և գլխավորել հիթ-շքերթներն ԱՄՆ-ում և այլ երկրներում։

## Պատմություն
Սինգլի պրոդյուսերը եղել է Ջորջ Մարտինը, և այն ձայնագրվել է Փոլ ՄաքՔարթնիի *[[Pipes of Peace]]* (1983) հինգերորդ ստուդիական ալբոմի համար։ «Say Say Say» երգը ձայնագրվել է Abbey Road Studios ստուդիայում 1981 թվականի մայիս-սեպտեմբերին 1982 թվականի *[[Tug of War]]* ալբոմի նախապաստրաստման ժամանակ՝ «The Girl Is Mine» սինգլի թողարկումից մոտավորապես մեկ տարի առաջ, որը դարձել է Փոլ ՄաքՔարթնիի ու Մայքլ Ջեքսոնի առաջին պաշտոնական դուստը և ընդգրկվել *[[Thriller]]* (1982) ալբոմում։ Սինգլի վերջնական միքսավորումն ու մշակումը կատարվել է 1983 թվականի փետրվարին :en:Cherokee Studios ստուդիայում (Կալիֆոռնիա)։ Թողարկումը կայացել է 1983 թվականի հոկտեմբերի 3-ին Parlophone Records ընկերության կողմից Անգլիայում և Columbia Records ընկերության կողմից Միացյալ Նահանգներում։ «Say Say Say» սինգլը դարձել է Մայքլ Ջեքսոնի յոթերորդ հիթը, որն ընդգրկվել է լավագույն տասնյակում մեկ տարվա ընթացքում։ Սինգլը գլխավոր է ԱՄՆ, Նորվեգիայի ու Շվեդիայի հիթ-շքերթները, զբաղեցրել երկրորդ հորիզոնականը Մեծ Բրիտանիայում և ընդգրկվել լավագույն տասնյակներում Ավստրալիայում, Ավստրիայում, Նոր Զելանդիայում, Հոլանդիայում և Շվեյցարիայում։ Սինգլը վեց շաբաթ եղել է առաջինը ''Billboard'''s Hot 100 հիթ-շքերթը, երկրորդը՝ R&B հիթ-շքերթում և երրորդը՝ Hot Adult Contemporary Tracks հիթ-շքերթում։

Հիթն ստացել է պլատինե հավաստագիր Recording Industry Association of America-ից։

Տեսահոլովակը նկարահանվել է Կալիֆոռնիայում (Los Olivos, Santa Ynez Valley), ռեժիսորը եղել է Bob Giraldi-ն (որը նկարահանել է «Beat It» տեսահոլովակը)։ Ի թիվս այլոց տեսահոլովակում նկարահանվել են Փալ ՄաքՔարթնիի կինը՝ Լինդա ՄաքՔարթնին և Մայքլ Ջեքսոնի քույրը՝ Լա Տոյա Ջեքսոնը։ Տեսահոլովակի գլխավոր հերոսներին՝ «Mac and Jack» արտիստներին մարմնավորել են Փոլն ու Մայքլը։

«Say Say Say» երգից բացի ալբոմում ընդգրկված է նաև «The Man» երգը, որը նույնպես ՄաքՔարթնիի ու Ջեքսոնի դուստն է, բայց որպես սինգլ չի թողարկվել։

## Ձայնագրման մասնակիցներ
* Փոլ ՄաքՔարթնի — վոկալ, պերկուսիա, սինթեզատոր, կիթառ, բաս կիթառ
* Մայքլ Ջեքսոն — վոկալ
* Քրիս Սմիթ — շրթհարմոն
*Դեյվիդ Ուիլյամս — ռիթմ-կիթառ
* Ջեֆ Էմերիկ — հնչյունային ինժեներ
* Ջորջ Մարտին — պրոդյուսեր

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Ծանոթագրություններ

## Գրականություն
* George, Nelson (2004). *Michael Jackson: The Ultimate Collection* booklet. Sony BMG.

## Արտաքին հղումներ
* Paul McCartney’s official website
* Michael Jackson’s official website

Կատեգորիա:Billboard Hot 100 գլխավորած սինգլներ
Կատեգորիա:Զուգերգեր
Կատեգորիա:Մայքլ Ջեքսոնի երգեր
Կատեգորիա:Փոլ Մաքքարթնիի երգեր
Գրիզելդա Նավասարդյան

**Գրիզելդա Ասատուրի Նավասարդյան** (), հայ բժիշկ։ Բժշկական գիտությունների թեկնածու (1968), պրոֆեսոր (2005)։

## Կենսագրություն
Գրիզելդա Նավասարդյանը ծնվել է 1942 թվականին Երևանում, բժիշկ Ասատուր (Արարատ) Նավասարդյանի ընտանիքում, որը մասնագիտական գործունեություն է իրականացրել մարզային բժշկական հաստատություններում, Մասիսի, Էջմիածնի շրջաններում։ Բժշկի ուղին ընտրել են Ասատուր Նավասարդյանի ընտանիքի չորս երեխաներից երկուսը։ 1959 թվականին ավարտել է Երևանի Ն. Կրուպսկայայի անվան միջնակարգ դպրոցը։ 1959-1965 թվականներին սովորել և ավարտել է Երևանի պետական բժշկական ինստիտուտի բուժական ֆակուլտետը։ 1965 թվականին ընդունվել է ԵրՊԲԻ ախտաֆիզիոլոգիայի ամբիոնին կից ասպիրանտուրա, որն ավարտել է 1968 թվականին։

### Աշխատանքային գործունեություն
1968-1981 թվականներին ԵրՊԲԻ ախտաֆիզիոլոգիայի ամբիոնում եղել է որպես ասիստենտ, ավագ գիտաշխատող, 1981 թվականից՝ դոցենտ, 1975 թվականին՝ ավագ գիտաշխատող, 1982 թվականին՝ դոցենտ, 2005 թվականին՝ պրոֆեսոր։ 1988-1994 թվականներին միաժամանակ եղել է բժշկական համալսարանի արտասահմանցի ուսանողների դեկան, 1994-2005 թվականներին՝ ախտաֆիզիոլոգիայի ամբիոնի վարիչ, 2005 թվականից՝ ախտաֆիզիոլոգիայի ամբիոնի պրոֆեսոր։ Մեծ ճանաչում ունեն Գրիզելդա Նավասարդյանի տարբեր պայմաններում օրգանիզմի մահացման և վերակենդանացման հիմնախնդիրներին, փորձարարական սակավաշարժության պայմաններում զարգացող վարքային-իմացական տեղաշարժերի, ծերություն և սակավաշարժություն հարաբերակցության ախտաֆիզիոլոգիական մեխանիզմների վերահանմանը, նոզոլոգիայի հիմնադրույթներում միջնադարյան հայ փիլիսոփաների և բժիշկների ավանդին վերաբերող աշխատանքները։ Մասնակցել է բազմաթիվ տեղական և միջազգային գիտաժողովների, հանդես եկել զեկուցումներով։ Բազմաթիվ գիտական հրապարակումների, ուսումնամեթոդական հոդվածների, ձեռնարկների, ախտաֆիզիոլոգիայի դասագրքերի հեղինակ է։ Մեծ է Գրիզելդա Նավասարդյանի ներդրումը Բոլոնիայի գործընթացի շրջանակում բարձրագույն կրթության որակի եվրոպական չափայնության հավաստման, ուղեցույցների մշակման և ներդրման գործում։

## Անդամակցություն
* Հայաստանի ախտաֆիզիոլոգների և ախտաբանների ընկերակցության հիմնադիր և նախագահ 
* Էկոլոգիայի և Կենսագործունեության միջազգային ակադեմիայի (Նյու-Յորք, Սանկտ-Պետերբուրգ) իսկական անդամ 
* Ախտաֆիզիոլոգիայի միջազգային ընկերության գործադիր խորհրդի, դասավանդման տեխնոլոգիաների հանձնաժողովի անդամ 
* Ուկրաինայի ախտաֆիզիոլոգների ընկերակցության վարչության պատվավոր անդամ, 2012 թ., նոյեմբեր 
* ԵՊԲՀ միջազգային հավատարմագրման փորձագիտական հանձնաժողովի, կարգապահական կոմիտեի անդամ 
* «Բժշկություն, գիտություն և կրթություն» ամսագրի խորհրդի անդամ

## Պարգևներ
* Չեխոսլովակիայի, Լեհաստանի, Հունգարիայի բժշկական համալսարանների մեդալներ 
* ՌԴ բժշկական ակադեմիայի Ա. Սպերանսկու անվան մեդալ ախտաֆիզիոլոգիայի ասպարեզում գիտամանկավարժական ավանդի, հայ-ռուսական համագործակցության ամրապնդման համար, 2007

## Երկեր
* «Երկխոսություններ ախտաֆիզիոլոգիայի հարցերի շուրջ», հայերեն, 1995
* «Ընդհանուր ախտաֆիզիոլոգիա» բուհական դասագիրք

## Ծանոթագրություններ

Կատեգորիա:Բժշկական գիտությունների թեկնածուներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Call It What You Want

**«Call It What You Want»** (հայերեն՝ Կոչեք այն ինչպես ուզում եք), ամերիկացի երգչուհի Թեյլոր Սվիֆթի երգը նրա վեցերորդ *[[Reputation (ալբոմ, Թեյլոր Սվիֆթ)|Reputation]]* ստուդիական ալբոմից։ Թողարկվել է 2017 թվականի նոյեմբերի 3-ին Big Machine Records լեյբլում։

## Պատմություն
Թեյլոր Սվիֆթը երգը՝ որպես ալբոմի երկրորդ պրոմոսինգլ ներկայացրել է առաջինից՝ «Gorgeous» սինգլից հետո։ Երգը թողարկվել է 2017 թվականի նոյեմբերի 3-ին։ Որպես համահեղինակ և համապրոդյուսեր հանդես է եկել Ջեք Անտոնոֆֆը։

2017 թվականի նոյեմբերի 11-ին Սվիֆթը կատարել է «Call It What You Want» երգի ակուստիկ տարբերակն ու «…Ready for It?» երգը՝ որպես հյուր ելույթ ունենալով Saturday Night Live հաղորդման 43-րդ եթերաշրջանում։

## Արձագանքներ
«Call It What You Want» երգն ստացել է դրական արձագանքներ երաժշտական քննադատներից և առցանց հրատարակություններից, ինչպիսիք են՝ *[[:en:Vulture (magazine)|Vulture]]*, *The Record Changer*։

## Առևտրային հաջողություն
Միացյալ Նահանգներում երգը ''Billboard'' Hot 100 հիթ-շքերթում իր նորամուտը կատարել է 27-րդ հորիզոնականում և Digital Songs թվային հիթ-շքերթի առաջին հորիզոնականում՝ ունենալով 68,000 թվային պատճենի վաճառք։ Արդյունքում Սվիֆթը դարձել է պատմության մեջ առաջին կատարողը, որի երգը 15 անգամ գլխավորել է հիթ-շքերթը (ներառյալ 14 անգամը՝ միանգամից)։ Դա նաև նրա *Reputation* ալբոմի՝ թվային հիթ-շքերթը գլխավորած չորրորդ երգն է «Look What You Made Me Do», «...Ready for It?» և «Gorgeous» երգերից հետո։ Ավստրալիայում երգը ARIA Singles Chart հիթ-շքերթում իր նորամուտը կատարել է 16-րդ հորիզոնականում։

## Տեսահոլովակ
Երգի լիրիկական տեսահոլվակը Սվիֆթի Vevo ալիք է ներբեռնվել 2017 թվականի նոյեմբերի 3-ին։ Այդ հոլովակում ներկայացվել են Սվիֆթի լուսանկարներն ու նկարները։ Քսանչորս ժամվա ընթացքում այն հավաքել է 5 մլն դիտում։

## Հիթ-շքերթներ

## Ծանոթագրություններ

## Արտաքին հղումներ
* 
* 
* 

Կատեգորիա:2017 երգեր
Կատեգորիա:Թեյլոր Սվիֆթի երգեր
Կոթող (5-6-րդ դարեր, Հառիճավանք)

**Կոթող** (), Հայաստանի պատմության թանգարանի հնագիտական հավաքածուի Հայաստանը IV-IX դդ. ցուցասրահում ներկայացվող ցուցանմուշ, ինվենտար համար՝ 1576 ա, բ։

## Նկարագրություն
Կոթողն ունի չորս նիստ, որոնց վրա պատկերված են «Երեք մանկունքը հնոցում», պատվանդանին` «Դանիելը` առյուծների գբի մեջ»  քրիստոնեական արվեստից հայտնի սյուժեները։ Պատվանդանի հիմնական` արևմտահայաց նիստի կենտրոնում Դանիելի պատկերն է «Օրանտից դիրքով»` ուղիղ կանգնած, վեր բարձրացրած թևերով։ Դանիելի թեման օգտագործվել է  միջնադարի հայկական շատ հուշարձաններում (Աղց, Հառիճ, Փարոս, Ավան, Ագարակ, Օձուն, Աղթամար)։ Դանիելի հագուստները լիզում են երախները բաց երկու առյուծները, որոնց մարմինները պատկերված են հարակից նիստերի ամբողջ մակերեսին։ Դանիելի պատկերի հակադիր նիստի վրա խաչի քանդակն է։ Դանիելը հագին ունի երկար զգեստ` զարդանախշված քղանցքներով ու թևերով, լայն գոտի, թիկնոց, գլխարկ։
Կոթողի հիմնական` արևմտահայաց նիստին պատկերված է Հիսուսը` լուսապսակով, ձախ ձեռքին Ավետարանն է, իսկ աջով օրհնում է։ Հիսուսի ոտքերի տակ քանդակ կա։
Հյուսիսահայաց նիստին իրար վրա կանգնած են երկու մարդկային ֆիգուրաներ, որոնցից ներքևինն ավելի փոքր է, վերևինը` ըստ Գարեգին արք Հովսեփյանի, երեք մանուկներից մեկն է` կիսագնդաձև գլխարկով, աջ ձեռքը կրծքին, երկու մատներն օրհնանքի ժեստով, նույն զգեստավորմամբ,  ինչ Դանիելը։
Հարավահայաց նիստին պատկերված է գահին նստած Աստվածամայրը` Հիսուսը գրկին։ Հիսուսը մորուքով է, դիմահայաց, լուսապսակով, ձախ ձեռքում` Սուրբ Գիրքը, աջը` վեր պարզած։ Նրանցից վեր հորիզոնական ակոսազարդեր են, որոնցով հարդարված է նաև կոթողի արևելահայաց նիստի ողջ մակերեսը։
## Ծանոթագրություններ

Կատեգորիա:Հայաստանի պատմության թանգարանի նմուշներ
Կալևի Լիյվա

thumb|350px|Հուշարձան Կալևի Լիյվայում
**Կալևի Լիյվա** (), վայր Էստոնիայի Հարյումաա նահանգի Յիելեհտմե շրջանում՝ Բալթիկ ծովի ափին՝ Տալլինից ոչ հեռու։

Երկրորդ համաշխարհային պատերազմի ընթացքում՝ 1942-1943 թվականներին, Կալևի Լիյվա բնավայրում նացիստներն ու էստոնացի կոլաբորացիոնիստներն զանգվածային կերպով սպանել են Կենտրոնական Եվրոպայի երկրներից բերված հրեաների, ինչպես նաև գնչուների ու խորհրդային ռազմագերիների։ Ընդհանուր առմամբ գնդակահարվել է շուրջ 6 հազար մարդ։

## Զանգվածային սպանություններ
1942 թվականի սեպտեմբերի 5-ին Ռաազիկու վայր է ժամանել Տերեզիենշտադտ գետտոյից 1000 հրեաներ բերած էշելոնը։ Եվս մեկ էշելոն հրեաներ է բերել Գերմանիայից։

Աշխատանքների համար չընտրված մինչև 3000 հրեաներ տարվել են Կալևի Լիյվա ու գնդակահարվել, իսկ աշխատունակները հարկադիր աշխատանքի են ուղարկվել Յագալա ճամբար։ Չեխիայից բերված հրեաներից բացի Կալևի Լիյվայում սպանվել են նաև Գերմանիայից ու այլ երկրներից բերված հրեաներ։ Հետագայում Յագալա ճամբարի կալանավորները նույնպես գնդակահարվել են Կալևի Լիյվայում։ 1942 թվականի սեպտեմբերին բերված 2000 հրեաներից պատերազմից հետո կենդանի է մնացել 74 մարդ։

1943 թվականի գարնան ավարտված գնդակահարությունների վայրը նացիստները հարթեցրել են ու անտառ տնկել։ Զանգվածային թաղումների տեղերը պատահաբար հայտնաբերվել են 1961 թվականին։

## 1961 թվականի դատ
1961 թվականի մարտին Տալլինում կայացել է Կալևի Լիյվայում հրեաների գնդակահարություններին մասնակցած էստոնացի կոլաբորացիոնիստների դատավարությունը։ Նրանցից երկուսը՝ Ռալֆ Գերետսն ու Յաան Վեյկը, դատապարտվել են մահապատժի։ Այն Էրվին Մերեն դատապարտվել է հեռակա կարգով, իսկ Յագալա ճամբարի պարետ Ալեքսանդեր Լաակն ինքնասպան է եղել Կանադայում։

## Հիշատակ
Կալևի Լիյվայում սպանվածների հիշատակին նվիրված առաջին հուշարձանը տեղադրվել է խորհրդային իշխանությունների կողմից 1964-1965 թվականներին։ 1964 թվականին Էստոնիայում նկարահանվել է վավերագրական ֆիլմ՝ նվիրված Կալևի Լիյվայի ողբերգությանը։ Կալևի Լիյվայում կատարված ողբերգական իրադարձություններին է նվիրված «Արյունոտ ծաղիկների մասին երգը» (Գ. Դանիել-Հ. Կարյահարմ, կատարող՝ Յա. Յոալա)։

Էստոնիայի անկախության վերականգնումից հետո՝ 1995-1996 թվականներին, տեղադրվել է նոր հուշարձան, որ ստեղծվել է Էստոնիայի հրեական համայնքի նախաձեռնությամբ։ 2002 թվականի մայիսի 10-ին Կալևի Լիյվայում բացվել է այնտեղ Չեխիայից, Լեհաստանից ու Գերմանիայից բերված ու Կալևի Լիյվայում սպանված հրեաներին նվիրված հուշարձան։ 2014 թվականի սեպտեմբերին Էստոնիայում Չեխիայի, Գերմանիայի ու Լեհաստանի դեսպանները պսակներ են դրել այդ հուշարձանի մոտ։

2007 թվականի մայիսի 6-ին Կալևի Լիյվայում բացվել է հուշաքար՝ նվիրված այդտեղ սպանված գնչուների հիշատակին։

## Տես նաև
* Հոլոքոստ
* Հոլոքոստն Էստոնիայում

## Ծանոթագրություններ

## Գրականություն
* Levin, Dov: Estonian Jews in the U.S.S.R., 1941—1945, in: Yad Vashem Studies 11/1976, p.&nbsp;273—297.
* Anton Weiss‐Wendt. Extermination of the Gypsies in Estonia during World War II ‐ Popular Images and Official Policies. Holocaust Genocide Studies (SPRING) 17 (1): 31-61 doi:10.1093/hgs/17.1.31

## Արտաքին հղումներ
* Estonia (Holocaust Enciclopedia, United States Holocaust Memorial Museum)
* Вот что скрывали пески Калеви-Лийва — фото РИА-Новости
* Эксгумация в Калеви-Лийва  в 1960-е (фото).

Կատեգորիա:Հոլոքոստն Էստոնիայում
Բողազքյոյ (Յոզղաթի գավառ)

**Բողազքյոյ**, գյուղ և հնավայր Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Յոզղաթի գավառում։ Գտնվում էր Գերջանիս գետի հովտում։ Գտնվում էր Յոզղաթ քաղաքից 25 կմ հյուսիս-արևմուտք։

## Պատմություն
1825 թվականին այստեղ հայտնաբերվեց կավե 10000 ալիկենր՝ խեթերեն արձանագրություններով, որոնք վերծանել է չեխ գիտնական Հրոզնին։

Ենթադրվում է, որ այստեղ է գտնվել խեթական թագավորության Խատտուշաշ մայրաքաղաքը։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Նիդերլանդերենի հուշարձան

thumb|228px|Նիդերլանդերենի հուշարձանը Արևելյան Կապի նահանգում

**Նիդերլանդերենի հուշարձան** (), գտնվում է հարավաֆրիկյան Բյուրգերսդորպ քաղաքում և համարվում է նիդերլանդերենին նվիրված միակ հուշարձանը։ Հուշարձանի վրա գրված է «Հոլանդերենի հաղթանակը» ():

Հուշարձանը բաղկացած է առանձին պատվանդանների վրա կանգնած ծալազարդ զգեստով երկու կանացի քանդակներից, որոնցից մեկն իրենից ներկայացնում է բնօրինակ, բայց հետագայում ավերված քանդակ, երկրորդը բրիտանացիների կողմից նվիրված կրկնօրինակն է։ Կողքերին կան վահանակներ, որոնց վրա նշված է ամսաթիվ, անվանում և այլ տեղեկատվություն։ 
   
## Ստեղծում
մինի
Հուշարձանը կանգնեցվել է 1893 թվականին նիդերլանդերենի պաշտոնական կարգավիճակի համար պայքարի պատվին, բրիտանական Կապի գաղութում։ Ալբերտ համայնքի բնակիչները, որտեղ գտնվում է Բյուրգերսդրոպը, հատկապես համարվում էին հոլանդերեն լեզվի համառ կողմնակիցներ։

Բացման հանդիսավոր արարողությանը ներկա են գտնվել հարյուրավոր մարդիկ, այդ թվում աֆրիկաներների շարժման  հայտնի առաջնորդներ Յան Հոֆմեերը և դյու Տուան։ Նրանք ելույթներ են ունեցել նիդերլանդերենի հպարտության մասին, ինչպես մայրենի նիդերլանդերեն, այնպես էլ աֆրիկաանս լեզուներով։

## Ավերում և վերականգնում
1899 թվականին Մեծ Բրիտանիան պատերազմ հայտարարեց բուրական պետություններին, Տրանսվաալին և Օրանժ հանրապետությանը։ 1901 թվականին արձանն ավերվեց բրիտանացիների կողմից, իսկ բեկորները ծովը նետվեցին։
 
Երկրորդ Բուրական պատերազմում հաղթանակից հետո բրիտանացիները որոշեցին վերականգնել արձանը։ 1907 թվականին նույն տեղում կանգնեցվեց արձանի կրկօրինակը, քանի որ նիդերլանդերենը կրկին դարձավ Հարավային Աֆրիկայի պաշտոնական լեզուն (անգլերենի հետ մեկտեղ)։ Հին հուշարձանն առանց գլխի և ձեռքերի պատահաբար գտնվեց 1939 թվականին, Քինգ Ուիլյամս Թաուն քաղաքի մոտակայքում գտնվող աղբավայրում և վերադարձվեց իր նախկին տեղը։

## Գրականություն
* S. Huigen, De weg naar Monomotapa. Amsterdam 2006 dbnl.
* P.J.T. de Wet, Eeu fees- en gedenkboek Burgersdorp. 1846-1946, Kroonstad.
* D.H. Cilliers, Albert se aandeel in die Afrikaanse beweging tot 1900, Burgersdorp 1982.
* A. Dreyer, Zuid-Afrikaanse Monumenten album, Kaapstad 1916, bl. 66-67.
* Standard encyclopaedia of Southern Africa, deel 2, bl. 596-597.

## Տես նաև
* Աֆրիկաանսի հուշարձան
## Արտաքին հղումներ
* Burgersdorp
* De weg naar Monomotapa

Կատեգորիա:ՀԱՀ-ի հուշարձաններ
Կատեգորիա:Հոլանդերեն